**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_\_\_ \_\_\_\_\_\_\_\_ 2019 թվականի N \_\_\_\_\_ Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասը Հայաստանի Հանրապետության կառավարությունը **որոշում է.**

1. Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N 5 հավելվածի 8-րդ աղյուսակում` ՀՀ աշխատանքի և սոցիալական հարցերի նախարարության ծրագրերի միջոցառումների մասով կատարել համապատասխան փոփոխություններ՝ համաձայն հավելվածի:

2. Սույն որոշումը տարածվում է 2019 թվականի հունվարի 1-ից ծագած հարաբերությունների վրա և ուժի մեջ է մտնում պաշտոնական հրապարակմանը հաջորդող օրվանից:

**ՎԱՐՉԱՊԵՏ՝ Ն. ՓԱՇԻՆՅԱՆ**

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Իրավական ակտի անհրաժեշտությունը**

Նախագծի ընդունման անհրաժեշտությունը բխում է սոցիալական ուղղվածության 18 բյուջետային ծրագրի իրականացման շարունակականության ապահովման անհրաժեշտությունից:

Տարիներ շարունակ (սկսած 2007 թվականից) ՀՀ աշխատանքի և սոցիալական հարցերի նախարարությունը խնամքի և սոցիալական ծառայությունների տրամադրումը պատվիրակել է մի շարք հասարակական կազմակերպությունների, որոնց հետ կնքվել են սուբսիդիայի տրամադրման պայմանագրեր, վերջիններիս ՀՀ պետական բյուջեից հատկացնելով որոշակի ֆինանսական միջոցներ աշխատողների աշխատավարձերի, որոշ դեպքերում նաև՝ շահառուների սննդի ծախսերի մասնակի փոխհատուցման նպատակով:

ՀՀ 2019 թվականին Կառավարության գործունեության ծրագրով և ՀՀ 2019 թվականի պետական բյուջեի մասին օրենքով նախատեսված է պետական աջակցության տրամադրման նպատակով սոցիալական պաշտպանության ոլորտում ծառայություններ մատուցող իրավաբանական կամ իրավաբանական անձի կարգավիճակ ունեցող անձանց ընտրությունն իրականացնել մրցութային եղանակով և դրամաշնորհի պայմանագրեր կնքել մրցույթի արդյունքում հաղթող ճանաչված հասարակական կազմակերպությունների հետ: Այդ գործընթացն իրականացնելու նպատակով ՀՀ աշխատանքի և սոցիալական հարցերի նախարարությունը մշակել և հաստատել է հասարակական կազմակերպությունների ընտրության համար մրցույթի անցկացման կարգ, ստեղծել մրցութային հանձնաժողով, սակայն քանի որ ՀՀ 2019 թվականի պետական բյուջեն ՀՀ Ազգային ժողովի կողմից ուշ հաստատվեց (2018թ. դեկտեմբերի 29-ին), նախարարությունը չի հասցրել կազմակերպել և իրականացնել մրցութային գործընթացը: Ուստի անհրաժեշտ է մինչ մրցույթի արդյունքում հաղթող ճանաչված կազմակերպությունների հետ դրամաշնորհի պայմանգրեր կնքելը, ծառայությունների տրամադրման բնականոն գործընթացն ապահովելու համար ժամանակավոր պայմանագրեր կնքել մինչ օրս ծառայություններ մատուցող կազմակերպությունների հետ՝ ապահովելով դրա համար անհրաժեշտ իրավական հիմքերը:

Միաժամանակ, ներկայացվում է տեղեկատվություն «Նորք» Սոցիալական ծառայությունների տեխնոլոգիական և իրազեկման կենտրոն հիմնադրամի հետ կնքվող պայմանագրի անհրաժեշտության մասին՝ (այսուհետ՝ Հիմնադրամ): Հիմնադրամը Աշխատանքի և սոցիալական հարցերի նախարարության համար 17 տարի շարունակաբար իրականացրել է ՀՀ սոցիալական պաշտպանության ոլորտի թվով 14 տեղեկատվական համակարգի ՏՀՏ ենթակառուցվածքի կառավարման և սպասարկման գործառույթները, որոնք իրենց մեջ ներառել են ոլորտի տեղեկատվական համակարգերի տվյալների շտեմարանների և թվով 7 վեբկայքերի նախագծումը, մշակումը, շահագործման ուղեկցումը, սպասարկումը, ոլորտի և հարակից տվյալների շտեմարանների միջև տեղեկատվության փոխանակումը, տրամադրումը, սերվերային համալիրների, համակարգչային և հարակից տեխնիկայի սպասարկումը, շահագործումն և ցանցերի նախագծումը, մշակումը, սպասարկումը և ՀՀ տարածքում նոր ձևավորվող Համալիր սոցիալական ծառայությունների տարածքային մարմինների ՏՀՏ ենթակառուցվածքի նախագծումը, մշակումը և զարգացումը, ինչպես նաև ԱՍՀՆ աշխատակազմի, նրա կառուցվածքային և առանձնացված ստորաբաժանումների մարզային և տարածքային մարմինների շուրջ 6700 կտոր համակարգչային և հարակից տեխնիկայի սպասարկումը։

Հիմնադրամի հետ պայմանագրի կնքման անհրաժեշտությունը բխում է այն հանգամանքից, որ մատուցվող ծառայությունները, այն է սոցիալական պաշտպանության ոլորտի ՏՀՏ ենթակառուցվածքի կառավարման և սպասարկման գործառույթների անխափան իրականացումը կարիք ունի շարունակականության ապահովման: Հիմնադրամի հետ պայմանագրի կնքման նպատակն է իրավական կարգավորում տալ Աշխատանքի և սոցիալական հարցերի նախարարության կողմից ժամանակավորապես կնքվող պայմանագրին՝ 2019 թ. առաջին կիսամյակում Հայաստանի Հանրապետության պետական բյուջեով նախատեսված ֆինանսական միջոցների շրջանակում, մինչև պետական աջակցության տրամադրման նպատակով սոցիալական պաշտպանության ոլորտում ծառայություններ մատուցող իրավաբանական կամ իրավաբանական անձի կարգավիճակ ունեցող անձանց ընտրության համար մրցույթի հայտարարումն ու մրցույթի արդյունքում հաղթող կազմակերպությունների հետ դրամաշնորհի տրամադրման պայմանագրերի կնքումը:

* 1. **Ընթացիկ իրավիճակը և խնդիրները**

ՀՀ պետական բյուջեի միջոցներով տարիներ շարունակ սոցիալական պաշտպանության ոլորտում իրականացվել են մի շարք ծրագրեր, որոնք պատվիրակվել են հասարակական կազմակերպություններին:

Ստորև ներկայացվում են պատվիրակված ծրագրեր, սուբսիդավորման նպատակը և շահառուների թվաքանակը.

1. «Միայնակ տարեցներին, հաշմանդամներին տնային պայմաններում և տարեցների ցերեկային խնամքի կենտրոններում սոցիալական սպասարկում» միջոցառման շրջանակում «Առաքելություն Հայաստան» բարեգործական հասարակական կազմակերպությանը տրամադրվել է սուբսիդիա 3440 շահառուի սպասարկմամբ զբաղվող 171,0 աշխատողի աշխատավարձի փոխհատուցման (սահմանված նվազագույն աշխատավարձի չափով) և բարեգործական ճաշարաններ այցելող 1692 շահառուի օրը մեկանգամյա սննդի գումարի մասնակի փոխհատուցման նպատակով.
2. «Տարեցների շուրջօրյա խնամք և սոցիալական սպասարկում» միջոցառման շրջանակում «Վանաձորի տարեցների տուն» հիմնադրամին տրամադրվել է սուբսիդիա 55 խնամվողի շուրջօրյա խնամքով զբաղվող 27 աշխատողի աշխատավարձի փոխհատուցման նպատակով (սահմանված նվազագույն աշխատավարձի չափով).
3. «Անօթևան մարդկանց համար ժամանակավոր օթևանի տրամադրման ծառայություններ» միջոցառման շրջանակում «Հանս Քրիստիան Կոֆոեդ» բարեգործական հիմնադրամին տրամադրվել է սուբսիդիա 100 անօթևանի շուրջօրյա սպասակմամբ զբաղվող 28 աշխատողի աշխատավարձի փոխհատուցման (սահմանված նվազագույն աշխատավարձի չափով) և օրը երկանգամյա սննդի փոխհատուցման նպատակով.
4. «Մտավոր և ֆիզիկական սահմանափակումներ ունեցող անձանց շուրջօրյա խնամքի և սոցիալ-հոգեբանական վերականգնման ծառայությունների տրամադրում» միջոցառման շրջանակում «Ջերմիկ անկյուն» հիմնադրամին տրամադրվել է սուբսիդիա 15 անձի շուրջօրյա խնամքով զբաղվող 14 աշխատողի աշխատավարձի փոխհատուցման (սահմանված նվազագույն աշխատավարձի չափով) և օրը երեք անգամյա սննդի փոխհատուցման նպատակով.
5. «Հոգեկան առողջության խնդիրներ ունեցող անձանց շուրջօրյա խնամքի ծառայությունների տրամադրում» միջոցառման շրջանակում «Խնամք» հասարակական կազմակերպություն. տրամադրվել է սուբսիդիա 16 անձի շուրջօրյա խնամքով զբաղվող 14 աշխատողի աշխատավարձի փոխհատուցման նպատակով (սահմանված նվազագույն աշխատավարձի չափով).
6. «Կենսաբանական ընտանիքներ տեղափոխված երեխաների ընտանիքներին բնաիրային օժանդակության փաթեթի տրամադրում» միջոցառման շրջանակներում ՀՀ Լոռու և ՀՀ Շիրակի մարզերում յուրաքանչյուր տարի 120 երեխայի ընտանիքների տրամադրվել է աջակցություն` սննդի զամբյուղ, հագուստ, կոշիկ, գրենական պիտույքներ և դասագրքեր, էներգետիկ ծառայությունների փոխհատուցման ձևով.
7. ՀՀ երեխաների շուրջօրյա խնամք և պաշտպանություն իրականացնող հաստատություններում խնամվող երեխաններին ընտանիքներ վերադարձնելու ծառայություններ (բեռնաթափում) միջոցառման շրջանակներում ՀՀ Լոռու և ՀՀ Շիրակի մարզերում յուրաքանչյուր տարի 120 երեխայի մուտքը հաստատություններ կանխարգելվում և հաստատություններից վերադարձվում են ընտանիքներ.
8. «Երեխաների խնամքի ցերեկային կենտրոնների կողմից կյանքի դժվարին իրավիճակում հայտնված երեխաների սոցիալական հոգածության ծառայություններ» միջոցառման շրջանակում «Հույսի կամուրջ» հասարակական կազմակերպության Դիլիջան, Իջևան, Բերդ և Նոյեմբերյան քաղաքների 4 կենտրոնում ծառայություններ են մատուցվում նշված համայնքների հատուկ կարիքներ, հաշմանդամություն, սոցիալ-հոգեբանական և այլ խնդիրներ ունեցող 250 երեխայի.
9. «Երեխայի և ընտանիքի աջակցության կենտրոն» հիմնադրամ (առավելագույնը՝ կյանքի դժվարին իրավիճակում հայտնված 150 երեխայի), տրամադրվում են սոցիալ-հոգեբանական վերականգնողական ծառայություններ.
10. «Մարդկանց թրաֆիքինգի և շահագործման, բռնության ենթարկված անձանց սոցիալհոգեբանական վերականգնողական ծառայություններ» միջոցառումն շրջանակում «ԱՄՔՈՐ» Հայաստան հիմնադրամին՝ թրաֆիքինգի և շահագործման, սեռական բռնության զոհերին (առավելագույնը՝ 32 անձի) տրամադրվում են սոցիալ-հոգեբանական վերականգնողական ծառայություններ.
11. «Մտավոր խնդիրներ ունեցող հաշմանդամ դեռահասների և երիտասարդների ցերեկային խնամքի սոցիալ-վերականգնողական ծառայություններ» միջոցառման շրջանակում փոխհատուցվում է աշխատողների աշխատավարձերը, ներառյալ եկամտային հարկը, կոմունալ վճարները, տրանսպորտային ծախսերը: Կազմակերպությունը ծառայություններ է մատուցում 50 անձի՝ 24 աշխատողի միջոցով.
12. «Հաշմանդամություն ունեցող երեխաների և երիտասարդների սոցիալ-հոգեբանական աջակցություն ցերեկային կենտրոնում» միջոցառման շրջանակում սուբսիդիա է տրամադրվում «Լիարժեք կյանք» բարեգործական հասարակական կազմակերպությանը՝ 60 անձի ցերեկային կենտրոնում սոցիալ-հոգեբանական ծառայություններ մատուցելու համար: Պետությունը փոխհատուցում է միայն 13 աշխատողի աշխատավարձը (սահմանված նվազագույն աշխատավարձի չափով):
13. «Աուտիզմ ունեցող դեռահասներին և երիտասարդներին զբաղվածության և սոցիալ-հոգեբանական ծառայությունների տրամադրում ցերեկային կենտրոնում» միջոցառման շրջանակում սուբսիդիա է տրամադրվում «Իմ ուղին» բարեգործական հիմնադրամին՝ աուտիզմ ունեցող 80 դեռահասների և երիտասարդների, ինչն ապահովելու համար պետությունը փոխհատուցում է միայն 30 աշխատողի աշխատավարձը (սահմանված նվազագույն աշխատավարձի չափով):
14. Սոցիալական պաշտպանության ոլորտի թվով 14 տեղեկատվական համակարգի վարման, սպասարկման, արդիականացման, շահագործման և տեղեկատվության տրամադրման ծառայություններ («Նորք» հիմնադրամ). Ծառայությունը բաղկացած է ստորև ներկայացված ենթահամակարգերից.

* Տեղեկատվության փոխանակության ենթահամակարգ:
* Հաշմանդամների հաշվառման «Փյունիկ» տեղեկատվական ենթահամակարգ:
* ՀՀ զբաղվածության ոլորտի գործառույթներ իրականացնող «Գործ» տեղեկատվական ենթահամակարգ:
* Կյանքի դժվարին իրավիճակում հայտնված երեխաների հաշվառման «Մանուկ» տեղեկատվական ենթահամակարգ:
* [Ընտանիքների անապահովության գնահատման](http://www.norq.am/home/lng/2/id/7/link.html) «Նպաստ» տեղեկատվական ենթահամակարգ:
* Նախկին ԽՍՀՄ Խնայբանկի ՀԽՍՀ հանրապետական բանկում մինչև 10.06.1993թ. ներդրված դրամական ավանդների փոխհատուցման տեղեկատվական ենթահամակարգ:
* Բարեգործական ծրագրերի հաշվառման տեղեկատվական ենթահամակարգ:
* Համալիր սոցիալական ծառայությունների տարածքային մարմինների միասնական ընդունարանների դիմումների հաշվառման տեղեկատվական ենթահամակարգ։
* Սոցիալական դեպքի վարման տեղեկատվական ենթահամակարգ։
* Սոցիալական բանկ տեղեկատվական ենթահամակարգ։
* Սոցիալական պաշտպանության ծրագրերում ընդգրկված և խնամք ստացող տարեցների ու հաշմանդամների հաշվառման տեղեկատվական ենթահամակարգ:
* Պրոթեզաօրթոպեդիկ և վերականգնողական պարագաների տրամադրման տեղեկատվական ենթահամակարգ:
* Սոցիալական բնակարանային ֆոնդի կացարանների, բնակելի տարածության կարիք ունեցող անձանց տվյալների հաշվառման և համապատասխան հերթացուցակի ձևավորման տեղեկատվական ենթահամակարգ:
* ՀՀ ԱՍՀՆ իրավական ակտերի տեղեկատվական ենթահամակարգ։

**Վերոնշյալ 7 վեբկայքերը հետևյալն են.**

* ՀՀ ԱՍՀՆ պաշտոնական վեբկայք՝ [www.mlsa.am](http://www.mlsa.am)
* ԶՊԳ պաշտոնական վեբկայք՝ [www.employment.am](http://www.employment.am)
* ԲՍՓԳ պաշտոնական վեբկայք՝ [www.hhbsp.am](http://www.hhbsp.am)
* Հաշմանդամության ոլորտի վեբկայք՝ [www.disabilityarmenia.am](http://www.disabilityarmenia.am)
* Կենսաթոշակային պորտալ՝ [www.epension.am](http://www.epension.am)
* 114 Թեժ-գիծ ծառայության վեբկայք՝ [www.114gov.am](http://www.114gov.am)
* «Մասնագիտական կողմնորոշման մեթոդական կենտրոնի» վեբկայք՝ [www.mycareer.am](http://www.mycareer.am)

Աշխատանքի և սոցիալական հարցերի նախարարության և նրա կառուցվածքային ու առանձնացված ստորաբաժանումների, Սոցիալական ապահովության ծառայության և նրա տարածքային բաժինների, ՀՀ մարզպետարանների, Երևանի, Գյումրու, Վանաձորի, Արարատի և Ջերմուկի քաղաքապետարանների Սոցիական աջակցության տարածքային մարմինների համակարգչային տեխնիկայի սպասարկում և վերանորոգման ծառայությունների մատուցում, ինտերնետ հասանելիության ապահովում և սոցիալական պաշտպանության ոլորտում գործող վեբկայքերի սպասարկում, ինչպես նաև Աշխատանքի և սոցիալական հարցերի նախարարության և նրա կառուցվածքային ու առանձնացված ստորաբաժանումների, Սոցիալական ապահովության ծառայության և նրա տարածքային բաժինների, ՀՀ մարզպետարանների, Երևանի, Գյումրու, Վանաձորի, Արարատի և Ջերմուկի քաղաքապետարանների Սոցիական աջակցության տարածքային մարմինների միջև լոկալ և գլոբալ ցանցի սպասարկում, սերվերային համալիրի և առանձնացված սերվերների սպասարկումը:

1. **թվականից նախատեսվում է իրականացնել նաև հետևյալ նոր ծրագրերը**.
2. «Սպիտակ քաղաքի երեխաների զարգացման կենտրոն» միջոցառումը՝ 5 հաստիքային միավոր (այդ թվում հոգեբան) նախատեսված աշխատողի միջոցով՝ կյանքի դժվարին իրավիճակում հայտնված և հաշմանդամություն ունեցող երեխաներին բազմամասնագիտական ծառայություններ տրամադրելու նպատակով.
3. ՀՀ Կոտայքի և Գեղարքունիքի մարզերում «Կյանքի դժվարին իրավիճակում հայտնված և հաշմանդամություն ունեցող երեխաներին տրամադրվող սոցիալական հոգածության ծառայություններ» միջոցառումը.
4. «Համայնքահեն ծառայություններ հաշմանդամություն ունեցող երեխաների համար» միջոցառումը.
5. «Ընտանեկան փոքր տներում առանց ծնողական խնամքի մնացած երեխաների խնամքի տրամադրման ծառայություններ» միջոցառումը:

«ՀՀ 2019 թվականի պետական բյուջեի» ՀՀ օրենքով նախատեսված է, որ սոցիալական պաշտպանության ոլորտի ծրագրերը իրականացվելու են մրցույթի արդյունքում հաղթող կազմակերպությունների հետ կնքվող դրամաշնորհի պայմանագրերի հիման վրա:

Ծրագրերը հունվարից չիրականացնելը ռիսկային է, և այն կունենա բացասական ազդեցություն կյանքի դժվարին իրավիճակում հայտնված երեխաների, տարեցների, հաշմանդամություն ունեցող անձանց և նրանց ընտանիքների համար:

Եվ քանի որ մրցութային ընթացակարգերով ծառայությունների մատուցում կազմակերպելը, ըստ ընթացակարգի կարող է ձգվել մինչև երեք ամիս (այն անցկացվելու է առաջին անգամ և կարող են լինել նաև չնախատեսված ռիսկեր), ուստի նպատակահարամար է շարունակել ֆինանսավորումը վերը նշված՝ մինչ այժմ ծառայություններ մատուցող կազմակերպությունների հետ, նրանց հետ կնքելով 3 ամիս ժամկետով պայմանագրեր, պայմանով՝ մինչ մրցույթի անցկացումն ու հաղթող ճանաչված կազմակերպությունների հետ դրամաշնորհի պայմանագրերի կնքումը, որից հետո կլուծվեն կազմակերպությունների հետ կնքված ժամկետային պայմանագրերը:

2019 թվականից նույնպես նախատեսվում է իրականացնել վերոնշյալ ծրագրերը, որոնք «ՀՀ 2019 թվականի պետական բյուջեի» ՀՀ օրենքով նախատեսված է, որ սոցիալական պաշտպանության ոլորտի ծրագրերը իրականացվելու են մրցույթի արդյունքում հաղթող կազմակերպությունների հետ կնքվող դրամաշնորհի պայմանագրերի հիման վրա:

Մասնավորապես, Հիմնադրամի հետ ծրագրերը հունվարից չիրականացնելը առավել ռիսկային է, և այն կունենա բացասական ազդեցություն, ինչպիսիք են.

* ՀՀ Սահմանադրությամբ, օրենքներով, կառավարության որոշումներով, միջազգային պայմանագրերով և այլ իրավական ակտերով սահմանված մարդու իրավունքների խախտումը.
* գործող շտեմարանների խափանումը, սերվերներին առկա տեղեկատվության անվտանգության ապահովման խաթարումը.
* նպաստառուների, հաշմանդամության խնդիրներ ունեցող անձանց, կենսաթոշակառուների, միայնակ տարեցների, կյանքի դժվարին իրավիճակում հայտված երեխաների, գործազուրկների, աշխատանք փնտրող անձանց և առհասարակ սոցիալական պաշտպանության կարիք ունեցող և սոցիալական պաշտպանության ծրագրերում ընդգրկված կամ ընդգրկվող ՀՀ քաղաքացիների խնդիրների կարգավորման անհնարինությունը:

**2.Կարգավորման նպատակը և բնույթը**

Սույն Նախագծի ընդունման նպատակն է իրավական կարգավորում տալ խնամքի և սոցիալական ծառայություններ մատուցող ոչ պետական կազմակերպությունների հետ ՀՀ աշխատանքի և սոցիալական հարցերի նախարարության կողմից ժամանակավորապես կնքվող դրամաշնորհի տրամադրման պայմանագրերին՝ 2019 թ. առաջին եռամսյակում Հայաստանի Հանրապետության պետական բյուջեով նախատեսված ֆինանսական միջոցների շրջանակում, մինչև պետական աջակցության տրամադրման նպատակով սոցիալական պաշտպանության ոլորտում ծառայություններ մատուցող իրավաբանական կամ իրավաբանական անձի կարգավիճակ ունեցող անձանց ընտրության համար մրցույթի հայտարարումն ու մրցույթի արդյունքում հաղթող կազմակերպությունների հետ դրամաշնորհի տրամադրման պայմանագրերի կնքումը:

Նախագծի ընդունման հիմնական նպատակն է կյանքի դժվարին իրավիճակում գտնվող մարդկանց կենսականորեն անհրաժեշտ խնամքի, սննդապահովման, կացարանի, բժշկական օգնության և սոցիալական այլ ծառայությունների տրամադրման շարունակականության ապահովումը, այլապես ավելի քան 4200 մարդ կզրվի իր կարիքներին համարժեք ծառայություններ ստանալուց, ինչը կարող է հանգեցնել անկանխատեսելի հետևանքների և սոցիալական խոր ճգնաժամի:

**3.Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ աշխատանքի և սոցիալական հարցերի նախարարության կողմից:

**4. Ակնկալվող արդյունքը**

Նախագծի ընդունմամբ ակնկալվում է մինչև մրցույթի արդյունքում հաղթող ճանաչված կազմակերպությունների հետ դրամաշնորհի պայմանագրերի կնքումը ապահովել երեխաներին, տարեցներին, հաշմանդամություն ունեցող անձանց կացարանով ապահովման, խնամքի, սննդապահովման և կենսականորեն անհրաժեշտ այլ սոցիալական ծառայությունների տրամադրման բնականոն գործընթացը:

Այսպիսով, քանի որ մրցութային ընթացակարգերով ծառայությունների մատուցում կազմակերպելը, ըստ ընթացակարգի կարող է ձգվել մինչև հինգ ամիս (այն անցկացվելու է առաջին անգամ և կարող են լինել նաև չնախատեսված ռիսկեր), ուստի նպատակահարամար է շարունակել ֆինանսավորումը վերը նշված բոլոր ծրագրերի մասով՝ կնքելով 3 ամիս ժամկետով պայմանագրեր, պայմանով՝ մինչ մրցույթի անցկացումն ու հաղթող ճանաչված կազմակերպությունների հետ դրամաշնորհի պայմանագրերի կնքումը, որից հետո կլուծվեն կազմակերպությունների հետ կնքված ժամկետային պայմանագրերը:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ՆՈՐ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԿԱՄ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ**

Նախագծի ընդունման առնչությամբ՝ սույն որոշման կիրարկումն ապահովելու նպատակով նախատեսվում է լիազորված պետական մարմնի կողմից դրամաշնորհի տրամադրման պայմանագրերի (ժամանակավոր) կնքում ծառայություններ մատուցող համապատասխան հասաակական կազմակերպությունների հետ:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Նախագծի ընդունման կապակցությամբ ՀՀ պետական բյուջեում ծախսերի և եկամուտների էական ավելացումների կամ նվազեցումների անհրաժեշտություն չի առաջանա:

**ՏԵՂԵԿԱՆՔ – ԱՄՓՈՓԱԹԵՐԹ**

«Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ ՀՀ ֆինանսների նախարարի առարկությունների և առաջարկությունների մասին

|  |  |  |  |
| --- | --- | --- | --- |
|  | **Առարկության, առաջարկության հեղինակը (գրության ամսաթիվը և համարը)** | **Առարկության, առաջարկության բովանդակությունը** | **Եզրակացությունը** |
|  | ՀՀ ֆինանսների նախարար (2019թ.փետրվարի 6-ի 01/9-1/1573-19) գրություն  ՀՀ արդարադատության նախարարի (2019թ.փետրվարի 13-ի  01/14/2841-19) գրություն | Քննության առնելով Ձեր 2019 թվականի հունվարի 30-ի N ԶԲ/ԱԿ-1/1014-19 գրությամբ ներկայացված «Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը (այսուհետ` Նախագիծ)՝ հայտնում ենք հետևյալը.  1․ Ծառայությունների տրամադրման բնականոն գործընթացը ապահովելու նպատակով մինչև ՀՀ աշխատանքի և սոցիալական հարցերի նախարարության (այսուհետ՝ Նախարարություն) կողմից դրամաշնորհի մրցույթ կազմակերպելը և մրցույթի արդյունքում հաղթող ճանաչված կազմակերպության ընտրությունը հետևյալ՝ «Միայնակ տարեցներին, հաշմանդամներին տնային պայմաններում և տարեցների ցերեկային խնամքի կենտրոններում սոցիալական սպասարկում», «Տարեցների շուրջօրյա խնամք և սոցիալական սպասարկում», «Անօթևան մարդկանց համար ժամանակավոր օթևանի տրամադրման ծառայություններ», «Մտավոր և ֆիզիկական սահմանափակումներ ունեցող անձանց շուրջօրյա խնամքի և սոցիալ-հոգեբանական վերականգնման ծառայությունների տրամադրում», «Հոգեկան առողջության խնդիրներ ունեցող անձանց շուրջօրյա խնամքի ծառայությունների տրամադրում», «Կենսաբանական ընտանիքներ տեղափոխված երեխաների ընտանիքներին բնաիրային օժանդակության փաթեթի տրամադրում», ՀՀ երեխաների շուրջօրյա խնամք և պաշտպանություն իրականացնող հաստատություններում խնամվող երեխաններին ընտանիքներ վերադարձնելու ծառայություններ (բեռնաթափում), «Երեխաների խնամքի ցերեկային կենտրոնների կողմից կյանքի դժվարին իրավիճակում հայտնված երեխաների սոցիալական հոգածության ծառայություններ», «Երեխայի և ընտանիքի աջակցության կենտրոն», «Մարդկանց թրաֆիքինգի և շահագործման, բռնության ենթարկված անձանց սոցիալհոգեբանական վերականգնողական ծառայություններ», «Մտավոր խնդիրներ ունեցող հաշմանդամ դեռահասների և երիտասարդների ցերեկային խնամքի սոցիալ-վերականգնողական ծառայություններ», «Հաշմանդամություն ունեցող երեխաների և երիտասարդների սոցիալ-հոգեբանական աջակցություն ցերեկային կենտրոնում», և «Աուտիզմ ունեցող դեռահասներին և երիտասարդներին զբաղվածության և սոցիալ-հոգեբանական ծառայությունների տրամադրում ցերեկային կենտրոնում» միջոցառումների իրականացման շրջանակներում առաջարկում ենք քննարկել 2019 թվականի պետական բյուջեից դրամաշնորհի տեսքով հատկացումները առաջին եռամսակի համար առանց մրցույթի իրավանբանական անձանց տրամադրելու հարցը՝ պայմանով, որ զուգահեռաբար կնախաձեռնվեն ՀՀ կառավարության 2003 թվականի դեկտեմբերի 24-ի N 1937-Ն որոշման հիման վրա սահմանված դրամաշնորհի մրցույթի կազմակերպման գործընթացներ։  2․ «Նորք» Սոցիալական ծառայությունների տեխնոլոգիական և իրազեկման կենտրոն հիմնադրամի գործունեության հետ կապված առաջարկում ենք դարձյալ 2019 թվականի պետական բյուջեից դրամաշնորհի տեսքով հատկացումները առաջին եռամսակի համար տրամադրել առանց մրցույթի, միաժամանակ առաջնորդվելով 2019 թվականի բյուջետային հայտերի քննարկման ժամանակ առաջ քաշված մոտեցումների տրամաբանությամբ, մասնավորապես քննարկել «Նորք» Սոցիալական ծառայությունների տեխնոլոգիական և իրազեկման կենտրոն հիմնադրամի լուծարման և գործառույթները Նախարարության կառուցվածքային ստորաբաժանումների միջոցներով իրականացնելու հարցը։  3․ Առաջարկում ենք 2019 թվականից նոր՝ «Համայնքային ծառայություններ կյանքի դժվարին իրավիճակում հայտնված և հաշմանդամություն ունեցող երեխաների համար», «Կյանքի դժվարին իրավիճակում հայտնված և հաշմանդամություն ունեցող երեխաներին տրամադրվող սոցիալական հոգածության ծառայություններ», «Համայնքահեն ծառայություններ հաշմանդամություն ունեցող երեխաների համար» և «Ընտանեկան փոքր տներում առանց ծնողական խնամքի մնացած երեխաների խնամքի տրամադրման ծառայություններ» միջոցառումները իրականացնել դրամաշնորհի մրցույթի ավարտից հետո:  Ի պատասխան Ձեր 2019 թվականի փետրվարի 7-ի ԶԲ/ԱրՄ-2/1532-19 գրության՝ կից ներկայացվում է «Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը:  «Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագիծը համապատասխանում է ՀՀ օրենսդրությանը: | Ընդունվել է:  Ընդունվել է:  Ընդունվել է:  Ընդունվել է: |